text: प्रशिक्षण सत्र के दौरान का एक वीडियो सामने आया है। इसमें यह दिखाया गया है कि लोकेश्वरी दूसरी मंजिल स्थित बालकनी के किनारों पर खड़ी है और जहां उसके आगे खड़े ट्रेनर अरुमुगन उसे नीचे उतरने के लिए कह रहे हैं। घटनास्थल पर मौजूद लोगों के अनुसार, लोकेश्वरी दूसरे मंजिल से नीचे नहीं उतरना चाहती थी। वह शायद डर रही थी। लेकिन इस बीच ट्रेनर ने उसकी मनोदशा को न समझ, उसे जबरदस्ती धक्का दिया। अचानक हुए इस घटना के लिए वह तैयार नहीं थी। उसका संतुलन बिगड़ गया और वह सिर के बल नीचे जमीन पर गिर पड़ी। नीचे खड़े लोग उसे पकड़ने की तैयारी में थे। पर अफसोस! वह बालकनी के किनारे से टकराकर घायल हो गई और जमीन पर गिर गई।